ایران تشقی ایش لر وزیری محمد جواد ظریف, سی ان ان تلویزیونی بیلن قیلگن مصاحبه سیده اولکه سی بیلن امریکا قوشمه ایالتلری اورته سیده گی بحرانی مناسبت لر باره سیده معلومات بیردی.
امریکا نینگ ایران دن کیله دیگن تهدید لر نی بهانه قیلیب, بصره کورفزیده گی حربی کوچی نی آرتیریشی بیلن علاقه لی بیرگن بیاناتیده ظریف, "کیچیک بیر ساحه ده اوشبو پیمانه ده حربی کوچ نینگ آرتیریلیشی نینگ ایریم حادثه لر گه سبب بولیشی ممکن" دییه قید ایتدی.
امریکا قوشمه ایالتلری رهبریتیده بونده ی حادثه لرنینگ یوز بیریشی گه طرفدار کیشی لرنینگ موجود ایکن لیگی نی بیلدیرگن ظریف, اوز سوز لری نی, "حادثه یوز بیرمسلیگی اوچون جوده هم احتیاط بولیش کیره ک.  امریکا جوده هم خطرناک بیر اوین اوینه ماقده" شکلیده دوام ایتتیرماقده.
امریکا قوشمه ایالت لری دولت رهبری دونالد ترامپ نینگ, اولکه سی نینگ هسته ای کیلیشوو دن چیکیلیشی آرتیدن ایران بیلن ینگی کیلیشوو اوچون مذاکره گه تیار ایکن لیک لری نی بیلدیرگن لیگی باره سیده هم بحث قیلگن ظریف, "وعده لری گه وفا قیلمه گن کیشی لر بیلن صحبت قیلیش گه طرفدار ایمس میز.  هیچ بیر ایران لیک نی تهدید قیلیب بیر نرسه قولگه کیریتیشینگیز ممکن ایمس.  مذاکره اوچون تهدید اورنیگه, حرمت کیره ک" دییه قید ایتدی.
ترامپ, اوتگن کون تویتر آرقه لی بیرگن بیاناتیده, "امریکا بیلن اوروشیشی تقدیرده, ایران رسماً یوق بوله دی.  هیچ قچان امریکا قوشمه ایالتلری نی تهدید قیلمه" دییه قید ایتگن ایدی.
عینی دمده ترامپ, ایککی هفته آلدین هم بیرگن بیاناتیده, ینگی بیر کیلیشوو اوچون ایران رهبریتی بیلن مذاکره گه تیار ایکن لیک لری نی بیلدیرگن ایدی.
ایران رهبری آیت الله علی خامنه ای ایسه, ترامپ نینگ مذاکره طلبی گه بیرگن جوابیده, "حاضرگی کونده گی سیاست لری نینگ دوام ایتیشی تقدیرده, امریکا قوشمه ایالتلری بیلن مذاکره قیلیش زهر دیر. حاضرگی کونده گی امریکا رهبریتی بیلن مذاکره قیلیش ایسه ایککی مرته زهردن عبارت" دییه قید ایتگن ایدی.
ترامپ ایسه, تویتر آرقه لی بیرگن بیاناتیده, "ایران قچاق مذاکره گه تیار بولسه بیزگه خبر بیره دی.  اولر بیز گه خبر بیرگونگه قدر اقتصادی وضعیت لری یمانله شیش گه دوام ایته دی" دییه یازگن ایدی.
حادثه پایتخت تاشکینت ده یوزبیرگن
